**Timp de primăvară**

*Alina Cristian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Timp de primăvară

Iarăşi e primăvară şi iar mi-e dor,

Să simt din nou miros de flori...

S-alerg pe câmp, ca un fluturaş

Şi să mă-mbăt de-al vieţii vals.

Iar tu iubire, cu paşi lini,

Să mă valsezi prin lumea mare,

Iar eu vrăjită de culoare şi îmbătată de priviri,

Să mă deschid precum o floare,

Ca un boboc de trandafir.

O, primăvară mă îmbată, cu-al tău miros îmbietor,

De fericire şi de viaţă, redă-mi surâsul-amăgitor...

Al altor primăveri trecute

Şi-al unor ochi pătrunzători.

Mai dă-mi din briza mării înspumate,

O perlă, să mi-o prind la gât, drept colier...

Şi adu-mi din cerul primăverii, o stea să-mi fac cunună-n păr

Iar tu privindu-mă în treacăt, să te întrebi dacă sunt eu.

Şi îmbătat de-a mea prezenţă,

De-al meu miros de trandafir,

Tu, prinţul meu, paj de poveste...să nu dispari în ceas târziu...

Căci primăvara e a noastră şi valsul nu s-a terminat,

E valsul vieţii şi-al iubirii, al timpului de altă dat'

Căci în clepsidra primăverii, iubirea nu s-a terminat.